Berlingske Tidende, 1821-02-05
Den 25de Januar. Hs. Majestæt har i Forgaars i egen Person aabnet Parlamentets Forsamlinger med følgende Tale: Mylords og Herrer, Med Tilfredshed underretter jeg dem om, at jeg endnu bestandig erholder de stærkeste Forsikringer fra fremmede Magter om deres venskabelige Sindelag mod dette Land. Den vil foraarsage mig den største Bedrøvelse, om de seneste i Jtalien foregaaede Begivenheder skulde føre til et Brud paa Roligheden i hiin Egn; men det vil i saa Fald være mit vigtigste Formaal, at sikre mit Folk Fredens Varighed. Herrer af Underhuset. De Forholdsregler, hvorved de i sidste Session have sørget for min Civil-Regierings Omkostninger saavel som for Kronens Ære og Værdighed, kræve min varmeste Erkiendtlighed. Jeg har draget Omsorg for, at Overslaget for det løbende Aar bliver dem forelagt, og det er mig tilfredsstillende, at have været i Stand til, at træffe nogle Reductioner i vore militaire Jndretninger. De ville see af Beregningerne over de offentlige Indtagter, at Jndkomsterne i det hele have oversteget dem fra forrige Aar, uagtet der er et væsentligen værre Resultat ved Jndtægterne for Jrland, en Følge af de ulykkelige Omstændigheder, som have truffen Handelscrediten i denne Deel af de forenede Kongeriger, og end skiønt vor udenlandske Handel i den første Deel af denne Tid var trykket. En betydelig Deel af denne Tilvext maa tilskrives de nye Paalæg; men i nogle af de Grene, som ere de sikreste Kiendetegn paa indre Velstand, har denne Tilvært fuldkommen svaret til enhver Forhaabning, som med nogen Grund kunde finde Sted derom. Den særlige Bevilling, som i Aaret 1814 var tilstaaet Dronningen som Prindsesse af Wales, ophørte med Hs. Høisalige Majestæts dødelige Afgang. Jeg har i Mellemtiden efter lovmæssig Bemyndigelse sørget for Forskud; og det vil under nærværende Omstændigheder staae til dem at overveie, hvilke nye Indretninger heri skulle træffes. Mylords og Herrer, Jeg glæder mig høiligen over at kunne berette dem, at der i det sidste Halvaar er indtraadt en betydelig Forbedring i forskiellige af de vigtigste Grene af vor Handel og vore Manufacturer, og at den Nød, som ved Begyndelsen af den sidste Session fandt Sted i mange af Manufactur-Districterne, er meget afhiulpen. Det vil være mit meest magtpaaliggende Ønske, at med virke til enhver Forholdsregel, der kan blive betragtet som nyttig for vor indre Velstand. Jeg erkiender fuldkommen, at man ved Siden af den ved Øieblikkelige Omstændigheder fremavlede Misfornøielse, og midt i den Nød, som endnu trykker en stor Deel af mine Undersaatter, kan fremstille den fasteste Fortrolighed til hiin elskende og loyale Hengivenhed for min Person og Regiering, om hvilken jeg nylig modtog saa mange Bevidnelser fra alle Dele af mit Kongerige, og som jeg, medens den paa det inderligste tilfredsstiller mit Hiertes stærkeste Forlelser, stedse vil ansee som min Trones bedste og sikreste Vogtere. J det De opfylde de vigtige Dem paalagte Pligter, ville De - som jeg haaber - erkiende den uomgiængelige Nødvendighed af, saa meget som det staaer i Deres Magt, at befordre og vedligeholdt den skyldige Lydighed mod Lovene, og at indgyde alle Classer af mine Undersaatter Agtelse for den lovlige Øvrighed og for de befæstede Jndretninger, under hvilke Landet har været i Stand til at overvinde saa mange Besværligheder, og hvilke vi - næst Guds Forsyn - tilskrive vor Lykke og National-Ære.